Source: https://www.hmpodnikovyvestnik.eu/spravodajca-hont-medik-s-r-o-/rocnik-2014/a13-uplne-znenie-dekretu-c-5-2014-sp-o-vlastnej-ochrane-spolocnosti-hont-medik-s-r-o-/
Timestamp: 2019-09-20 15:08:23+00:00

Document:
Úvodná stránka > Spravodajca - podľa ročníkov > Ročník 2014 > 13. Úplné znenie dekrétu č. 5/2014 Sp. o vlastnej ochrane spoločnosti Hont Medik s.r.o.
dekrétu č. 5/2014 Sp. o vlastnej ochrane spoločnosti Hont Medik s.r.o.
Konateľ spoločnosti Hont Medik s.r.o. vyhlasuje úplné znenie dekrétu č. 5/2014 Sp. o vlastnej ochrane spoločnosti Hont Medik s.r.o., ako vyplýva zo zmien a z doplnkov vykonaných dekrétom č. 7/2014 Sp., dekrétom č. 8/2014 Sp. a dekrétom č. 12/2014 Sp.:
Podľa čl. 3 ods. 1 až 6 písomného rozhodnutia č. 52/2012 Sp. Stanovy obchodnej spoločnosti Hont Medik s.r.o. (ďalej len „stanovy") vydávam tento dekrét:
(1) Tento dekrét upravuje prevádzkovanie vlastnej ochrany spoločnosti Hont Medik s.r.o. (ďalej len „podnik").
(3) Účelom tohto dekrétu je vymedziť zásady prevádzkovania vlastnej ochrany podniku, jeho organizáciu a niektoré práva a povinnosti zamestnanca podniku (ďalej len „zamestnanec") povereného výkonom vlastnej ochrany podniku (ďalej len „ochrankár").
(4) Tento dekrét je záväzný pre podnik, každý orgán podniku, každú fyzickú osobu, ktorá je k podniku v takom právnom vzťahu, z ktorého ju možno zaväzovať aj zakladateľskou listinou podniku v platnom znení a stanovami, a to vrátane každého z uchádzačov o zamestnanecké miesto ochrankára (ďalej len „uchádzač") a každého zo zamestnancov (vrátane ochrankára).
e) likvidátorom likvidátor podniku,
f) interným likvidátorom likvidátor vymenovaný valným zhromaždením, 3)
g) externým likvidátorom likvidátor vymenovaný alebo ustanovený súdom, 4)
h) prokuristom prokurista podniku. 5)
(4) Podnik ochrankárovi uhrádza náklady na utužovanie ochrankárovej telesnej zdatnosti napríklad formou fyzických cvičení vo fitnes centre. Účasť ochrankára na tomto utužovaní telesnej zdatnosti v rozsahu najmenej 8 a najviac 20 hodín mesačne podľa písomného rozpisu vydaného podnikom je povinná; táto účasť sa ochrankárovi započítava ako výkon práce.
(6) Ak zo zákona o súkromnej bezpečnosti, z vyhlášky alebo z tohto dekrétu nevyplýva niečo iné, na pracovnoprávny vzťah medzi ochrankárom a podnikom sa uplatňuje pracovný poriadok podniku (ďalej len „pracovný poriadok"). 7)
(2) Počas likvidácie podniku môže byť, ak o tom písomne rozhodne ten, do priamej riadiacej pôsobnosti ktorého ochrankár podľa § 4 ods. 7 spadá, chránenou osobou aj interný likvidátor alebo externý likvidátor.
(4) Strážne stanovisko sa nachádza v samostatnej miestnosti v chránenom objekte - priestore užívanom podnikom v Krupine, Ul. 29. augusta 611/6, PSČ 963 01.
(1) Rovnošata ochrankára (ďalej len „rovnošata") pozostáva z
a) pokrývky hlavy - čiernej šiltovky - na prednej strane ktorej (nad šiltom) môže byť, ak to ustanoví konateľ, umiestnený podnikový farebne vyobrazený znak, 8)
b) čierneho trička s krátkym rukávom,
c) čierneho pulóvra,
d) čiernej taktickej vesty,
e) nohavíc čiernej farby,
f) čierneho opasku s úchytkami na teleskopický obušok a puzdro na strelnú zbraň kategórie D,
g) komfortných a ľahkých celoročných čiernych pánskych poltopánok, ktorých podošva má protišmykové vlastnosti.
(2) Na najvrchnejšej nosenej časti rovnošaty je vo výške pŕs umiestnený znak vlastnej ochrany formou nášivky so suchým zipsom a pod týmto znakom alebo na opačnej strane v rovnakej výške ako tento znak je umiestnená menovka ochrankára.
(3) Vecným bezpečnostným prostriedkom sú slzotvorné prostriedky a teleskopický obušok, pričom ak o tom rozhodne konateľ alebo to ustanoví smernica vydaná na vykonanie tohto dekrétu, potom aj oceľové putá na ruky, elektrický paralyzátor a podobne; každý z vecných bezpečnostných prostriedkov musí byť legálny v zmysle zákonov vrátane zákona o súkromnej bezpečnosti.
(4) Ochrankár smie používať za podmienok ustanovených osobitným zákonom, 8a) zákonom o súkromnej bezpečnosti, týmto dekrétom a prípadne aj smernicou vydanou podľa odseku 6 na vykonanie tohto dekrétu strelnú zbraň a strelivo - výlučne však kategórie D. 8b)
(5) Hlavné zásady použitia ochrankárom
a) strelnej zbrane kategórie D tvoria prílohu č. 1 tohto dekrétu,
b) hmatov, chvatov, úderov a kopov sebaobrany a vecných bezpečnostných prostriedkov tvoria prílohu č. 2 tohto dekrétu.
(6) Ďalšie podrobnosti o používaní ochrankárom strelnej zbrane kategórie D, hmatov, chvatov, úderov a kopov sebaobrany a vecných bezpečnostných prostriedkov môže ustanoviť smernicou konateľ; táto smernica sa povinne vyhlasuje v Spravodajcovi Hont Medik s.r.o. (ďalej len „Spravodajca") plným znením. 9)
(7) Ochrankár nosí rovnošatu iba pri plnení úloh vlastnej ochrany podniku alebo na základe rozhodnutia toho, do priamej riadiacej pôsobnosti ktorého podľa § 4 ods. 7 ochrankár spadá.
(8) Farebné vyobrazenie
a) rovnošaty tvorí prílohu č. 3 tohto dekrétu,
b) znaku vlastnej ochrany (odsek 2) tvorí prílohu č. 4 tohto dekrétu.
(3) Záležitosti týkajúce sa vlastnej ochrany podniku neupravené týmto dekrétom spravujú sa zákonom o súkromnej bezpečnosti, vyhláškou, stanovami, pracovným poriadkom a ostatnými vnútornými predpismi podniku.
(4) Tento dekrét sa povinne vyhlási v Spravodajcovi plným znením. 9)
(5) Na vykonanie tohto dekrétu konateľ môže vydať aj inú než v § 6 ods. 6 uvedenú smernicu; podmienkou jej platnosti je jej vyhlásenie aspoň formou oznámenia o jej vydaní v Spravodajcovi. 9)
(6) Tento dekrét možno vykonať aj formou písomných rozhodnutí alebo rozkazov konateľa; podmienkou ich platnosti je ich doručenie do vlastných rúk ochrankárovi.
Zrušuje sa dekrét č. 3/2013 Sp. o vlastnej ochrane spoločnosti Hont Medik s.r.o. v znení dekrétu č. 10/2013 Sp. a dekrétu č. 39/2013 Sp.
Tento dekrét nadobudol účinnosť 1. októbra 2014.
Dekrét č. 7/2014 Sp. nadobudol účinnosť 10. októbra 2014.
Dekrét č. 8/2014 Sp. nadobudol účinnosť 15. októbra 2014.
Dekrét č. 12/2014 Sp. nadobudol účinnosť 24. októbra 2014.
8) Čl. 5 ods. 2 dekrétu č. 17/2013 Sp. o symboloch spoločnosti Hont Medik s.r.o. v znení dekrétu č. 34/2013 Sp.
8a) Zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov.
8b) § 7 zákona č. 190/2003 Z. z. v znení neskorších predpisov.
9) Dekrét č. 53/2012 Sp. o Spravodajcovi Hont Medik s.r.o. v znení neskorších predpisov.
Príloha č. 1 k dekrétu č. 5/2014 Sp.
HLAVNÉ ZÁSADY POUŽITIA STRELNEJ ZBRANE KATEGÓRIE D
I. Ochrankár je pri manipulácii so zbraňou kategórie D (ďalej len „zbraň") vrátane manipulácie so strelivom povinný mať pri sebe doklad totožnosti; nesmie ju viditeľne prepravovať.
II. Ochrankár je ďalej povinný
a) dbať na zvýšenú opatrnosť pri manipulácii so zbraňou a strelivom,
b) pri manipulácii so zbraňou alebo strelivom podrobiť sa na výzvu príslušníka Policajného zboru orientačnej dychovej skúške, prípadne lekárskemu vyšetreniu, na účel zistenia, či pri manipulácii so zbraňou nie je pod vplyvom alkoholu alebo návykovej látky,
c) bezodkladne oznámiť najbližšiemu policajnému útvaru každé použitie zbrane v nutnej obrane alebo v krajnej núdzi alebo streľbu zo zbrane mimo na to určených priestorov,
d) neodkladne oznámiť miestne príslušnému útvaru Policajného zboru každé použitie zbrane pri výkone vlastnej ochrany, najmä ak došlo k zraneniu alebo k usmrteniu osoby,
e) strieľať zo zbrane len v miestach, kde je na to oprávnený podľa osobitných zákonov alebo na strelniciach, ak nejde o použitie zbrane na ochranu života, zdravia alebo majetku,
f) poskytnúť použitím zbrane zranenej osobe, ak to okolnosti dovolia, prvú pomoc a zabezpečiť lekárske ošetrenie,
g) dodržiavať v súvislosti s používaním zbrane a streliva zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a zákon o súkromnej bezpečnosti.
III. Ochrankár je oprávnený použiť
a) zbraň v prípade nutnej obrany a krajnej núdze tak, ako sú vymedzené v Trestnom zákone,
b) zbraň, aby odvrátil nebezpečný útok, ktorý ohrozuje chránený objekt alebo chránenú osobu, po márnej výzve, aby sa od útoku upustilo.
c) úder zbraňou v prípade nutnej obrany spravidla v zápase s útočníkom, ak jeho odpor nemôže prekonať inak,
d) hrozbu zbraňou a varovný výstrel do vzduchu v prípadoch, aby zaistil bezpečnosť chránenej osoby alebo vlastnej osoby, ak vyzvaná osoba neupustí od útoku, útok bezprostredne hrozí, trvá alebo podľa všetkých okolností bude pokračovať, obmedzil osobnú slobodu osobe, ak táto osoba kladie aktívny odpor, zabránil násilnému vstupu do chráneného objektu, kde je vstup zakázaný alebo zabránil úteku prenasledovanej osoby, ak jej má byť alebo jej bola obmedzená osobná sloboda.
IV. Ochrankár nesmie použiť zbraň žiadnym zo spôsobov podľa III. bodu písm. b) a c), ak ide o tehotnú ženu, osobu vysokého veku, osobu so zjavnou telesnou vadou alebo chorobou a osobu mladšiu ako 15 rokov, okrem prípadov, keď útok týchto osôb bezprostredne ohrozuje životy a zdravie chránených osôb alebo ochrankára a nebezpečenstvo nemožno odvrátiť inak.
Príloha č. 2 k dekrétu č. 5/2014 Sp.
HLAVNÉ ZÁSADY POUŽITIA HMATOV, CHVATOV, ÚDEROV A KOPOV
SEBAOBRANY A VECNÝCH BEZPEČNOSTNÝCH PROSTRIEDKOV
I. Hmaty, chvaty, údery a kopy sebaobrany, slzotvorné prostriedky a obušok je ochrankár oprávnený použiť, aby
a) zaistil bezpečnosť chránenej osoby alebo vlastnej osoby pred protiprávnym útokom, ak sa po výzve od útoku neupustí, útok bezprostredne hrozí, trvá alebo podľa všetkých známok bude pokračovať,
b) zabránil úmyselnému poškodzovaniu majetku alebo inému hrubému správaniu, ktorým je porušovaný záujem chránený zákonom o súkromnej bezpečnosti,
c) zabránil násilnému vstupu nepovolaných osôb do chránených objektov, kde je vstup zakázaný,
d) zadržal osobu, ktorá kladie aktívny odpor.
II. Hmaty a chvaty je ochrankár oprávnený použiť, ak osoba kladie iba pasívny odpor.
III. Ochrankár nesmie použiť údery, kopy sebaobrany, slzotvorný prostriedok ani obušok proti tehotnej žene, osobe vysokého veku, osobe so zjavnou telesnou vadou alebo chorobou a osobe mladšej ako 15 rokov, okrem prípadov, keď útok týchto osôb bezprostredne ohrozuje životy a zdravie chránených osôb alebo ochrankára a nebezpečenstvo nemožno odvrátiť inak.
IV. Ak ochrankár zistí, že pri použití hmatov, chvatov, úderov alebo kopov sebaobrany alebo vecných bezpečnostných prostriedkov došlo k zraneniu osoby, poskytne jej, ak to okolnosti dovolia, prvú pomoc a zabezpečí lekárske ošetrenie.
V. Ochrankár je ďalej povinný pri použití hmatov, chvatov, úderov a kopov sebaobrany alebo vecných bezpečnostných prostriedkov dodržiavať platné zákony, najmä zákon o súkromnej bezpečnosti.
Príloha č. 3 k dekrétu č. 5/2014 Sp.
FAREBNÉ VYOBRAZENIE ROVNOŠATY
Príloha č. 4 k dekrétu č. 5/2014 Sp.
FAREBNÉ VYOBRAZENIE ZNAKU VLASTNEJ OCHRANY
Skopírujte prosím tento text: 95eb7ed646a8

References: čl. 3
 § 4
 § 4
 § 6
 Čl. 5
 § 7